Հայաստանը խաղաղության չի պատրաստվում: Հայաստանը պատրաստվում է բարձրացնել իր քաղաքացու զոհաբերության գինը: Ինքն իր քաղաքացուն ասում է՝ ինչու՞ ես արտագաղթում փող աշխատելու համար, արի մտիր բանակ, ես քեզ 5 միլիոն կտամ: Իսկ ո՞վ չի ուզում 5 միլիոն աշխատել: «Ազգ բանակը» պետության հանրապետականացման նոր փաթեթավորումն է: Միայն հրամաններով կառավարվող այդ կառույցում մտքի որեւէ դրսեւորում բացառվում է՝ քեզ հրավիրում են 5 միլիոն աշխատելու: Ասում են՝ հողը թող, արի փող աշխատելու: Գերագույն գլխավոր հրամանատարի մատուցմամբ՝ սա էլ է մշակություն: Այնքան բաներ են հորինել, որպեսզի Հայաստանի քաղաքացին չհասկանա, որ իշխանությունն իրեն հավերժական պատերազմ է առաջարկում: Որպեսզի էդ պատրվակով երբեք իշխանությունից չհեռանա: